**ORGANIZUOJAMAS VIEŠAS MARIJAMPOLĖS ,,ŠALTINIO“ PROGIMNAZIJOS PATALPŲ NUOMOS KONKURSAS**

2023 m. rugpjūčio 25 d.

Marijampolės ,,Šaltinio“ progimnazija, įmonės kodas 190454249, NTR objekto kodas 1899-2006-4017, viešo konkurso būdu išnuomoja patalpas, esančias adresu Mokolų g.61, Marijampolė:

1. Sporto salę, kurios bendras plotas 448 kv. m. Pradinis nuompinigių dydis – 9,00 Eur/val.

2. Aktų salę, kurios bendras plotas 325 kv. m. Pradinis nuompinigių dydis – 8,00 Eur/val.

3. Aktų salės sceną, kurios bendras plotas 155 kv. m. Pradinis nuompinigių dydis – 4,00 Eur/val.

4. Mokomuosius kabinetus su kompiuteriu ir multimedija/išmaniuoju ekranu: 50-68 kv. m. Pradinis nuompinigių dydis – 4,00 Eur/val.

Konkursas vykdomas vadovaujantis Marijampolės savivaldybės tarybos 2020 m. vasario 24 d. sprendimu Nr.1-47 patvirtintu „Marijampolės savivaldybės turto viešo konkurso ir nuomos be konkurso organizavimo ir vykdymo tvarko aprašu“.

Konkursą organizuoja ir vykdo Marijampolės ,,Šaltinio“ progimnazijos direktoriaus įsakymu sudaryta patalpų nuomos  konkurso komisija. Konkurse išnuomojamomis patalpomis galima naudotis darbo dienomis, laisvu nuo ugdymo proceso metu.

Apie Konkursą skelbiama  internetinėje svetainėje [www.saltinio.lt](http://www.saltinio.lt).

Nuomojamas patalpas galima apžiūrėti sutartu su direktoriumi ar direktoriaus  pavaduotoju ūkiui laiku, skambinant telefonais: 8 698 88545 ar 8 607 22373.

**Prašymai priimami ir registruojami iki 2023 m. rugsėjo 8 d. 16.00 val. progimnazijos raštinėje (ant užklijuoto voko užrašoma „Viešajam turto nuomos konkursui“) arba el.paštu: mokyklasaltinio@gmail.com**.

Fiziniai asmenys, juridiniai asmenys, pageidaujantys dalyvauti patalpų nuomos konkurse, savo prašyme  nurodo:

1. Konkurso dalyvio ar jo įgalioto atstovo vardą, pavardę, tel. numerį, el. pašto adresą (fiziniams asmenims);

2. Juridinio asmens, juridinio asmens filialo, pavadinimą ir kodą, adresą (buveinę), telefono numerį, elektroninio pašto adresą;

3. Trumpą paaiškinimą, kokiam tikslui konkurso dalyvis naudos nuomojamą turtą ir pageidaujami terminai (savaitės dienos ir valandos), kurie galutinai gali būti suderinami sutarties pasirašymo metu.

4. Siūlomą konkretų nuompinigių dydį už valandą.

**Konkurso komisijos posėdis vyks Marijampolės ,,Šaltinio“ progimnazijoje, adresu Mokolų g. 61, Marijampolė, direktoriaus kabinete 2023 m. rugsėjo 11 d. 15 val.**

Konkurso laimėtojas nustatomas pagal pasiūlytą didžiausią valandos kainą. Esant dviems vienodiems pasiūlymams, sutartis pasirašoma su ilgesnį nuomos terminą nurodžiusiu konkurso dalyviu arba su anksčiau turėjusiu progimnazijos patalpų nuomos sutartį bei sąžiningai vykdžiusiu savo įsipareigojimus nuomininku.

Turto valdytojas ir turto nuomos konkurso laimėtojas arba jo įgaliotas atstovas ne anksčiau kaip po 5 darbo dienų ir ne vėliau kaip per 10 darbo dienų pasirašo nuomos sutartį.

Sutartis sudaroma ne ilgesniam kaip vienerių mokslo metų laikotarpiui. Sudarius sutartį, nuompinigius reikės mokėti kas mėnesį, prasidedant mėnesiui, bet ne vėliau kaip iki einamojo mėnesio 15 d., į atsiskaitomąją sąskaitą. Nuomininkas, nustatytu laiku nesumokėjęs nuompinigių, moka 0,05 proc. delspinigius nuo nesumokėtos nuompinigių sumos už kiekvieną pavėluotą dieną.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_